**Liudvikas Povilonis** M.I.C. ,også kalt **Liudis** (født 7. september 1910 i Šilgaliai ved Panevėžys i guvernementet Kovno i keiserdømmet Russland; død 9. august 1990 i Kaunas i Litauen), var en katolsk ordensgeistlig, erkebiskop, og apostolisk administrator i Panevėžys.

Liv og virke
------------

### Bakgrunn

Liudvikas Povilonis studerte teologi og kanonisk rett ved Vytautas Magnus-universitetet i Kaunas fra 1930 til 1934, og var deretter lærer ved gymnasiet i Marijampolė. Fra 1931 til 1940 var han redaktør for «Šaltinėlis». 

### Prest

Han ble ordinert til prest den 29. juni 1934. 

I 1945 ble han rektor for Trefoldighetskirken i Panevezys. Årene 1957-1960 bygde han kirke *Den hl. Jomfru Mariam Fredens Donning* i Klaipėda. i 1960 kirken ble stengt, og presten anklaget av sovjetiske myndigheter for ulovlig bygging, Han ble dømt til å sone den 8-årige fengselsstraffen i Pravieniškės. Etter fire år fikk han amnesti på grunn av sviktende helse. Fra 1966-1969 måtte han virke borte fra sitt hjembispedømme, og var da i Vilnius ved *Hl. Marias ubesmittede unnfangelses kirke*.

### Hjelpebiskop i Telšiai

Den 7. november 1969 ble han utnevnt av pave Paul VI til titulærbiskop av *Arcavica* og til hjelpebiskop i Telšiai. Han ble bispeviet av biskop Juozas Matulaitis-Labukas den 21. desember 1969, medkonsekrerende var den latviske biskop Julijans Vaivods, og den litauiske biskop Juozapas Pletkus.

Fra 1969 til 1973 var han hjelpebiskop i bispedømmet Telšiai, fra 1979 til 1988 apostolisk administrator av Kaunas og Vilkaviškis, og fra 1983 til 1984 administrator i bispedømmet Panevėžys.

I 1979 ble han også formann for Den litauiske bispekonferanse. Som leder av bispekonferansen mynne han med betydelige diplomatiske ferdigheter overfor Sovjetunionen, bidra til at Den hellige stols innsats førte til at biskop Vincentas Sladkevičius fikk vende tilbake til sitt bispedømme etter 24 års eksil, og fikk utnevnt tre nye biskoper for Litauen: I 1982 Antanas Vaičius, i 1984 Juozas Preikšas, og i 1986 Vladislovas Michelevičius.

I 1982 undertegnet han godkjennelsen av den litauiske oversettelsen av Det romerske missale (*Roma Mišiolos*). 

### Personlig tittel som *erkebiskop*

i 1984 Liudvikas Povilonis fikk tittelen erkebiskop av *Arkavika*. 

På grunn av sviktende helse ble han den 27. april 1988 gitt avskjed fra embedspliktene etter eget ønske. 

Han døde den 9. august 1990 i Kaunas, bare noen måneder etter at Litauen for andre gang hadde gjenvunnet sin selvstendighet som nasjon.

Han ble gravlagt på kirkegården ved Marijampolė-basilikaen.

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santori (1532-1602) \* bispeviet 1566
* Kardinal Girolamo Bernerio (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Kardinal Ulderico Carpegna (1595-1679) \*1630
* Kardinal Paluzzo Paluzzi Altieri degli Albertoni (1623-1698) \*1666
* Pave Benedikt XIII (1649-1730) \*1675
* Pave Benedikt XIV (1675-1758) \*1724
* Pave Klemens XIII (1693-1769) \*1743
* Kardinal Marcantonio Colonna (1724-1793) \*1762
* Kardinal Hyacinthe-Sigismond Gerdil (1718-1802) \*1777
* Kardinal Giulio Maria della Somaglia (1744-1830) \*1788
* Kardinal Carlo Odescalchi (1785-1841) \*1823
* Kardinal Costantino Patrizi Naro (1798-1876) \*1828
* Kardinal Lucido Maria Parocchi (1833-1903) \*1871
* Pave Pius X (1835-1914) \*1884
* Pave Benedikt XV (1854-1922) \*1907
* Kardinal Carlo Confalonieri (1893-1986) \*1941
* Biskop Juozapas Matulaitis-Labukas (1894-1979) \*1965
* Erkebiskop *Liudvikas Povilonis* (1910-1990) \*1969

Referanser
----------

1. ↑  Arkivyskupas Liudvikas POVILONIS MIC
2. ↑  povi, lest 12. april 2024

|  |  |
| --- | --- |
| Oppslagsverk/autoritetsdata | Catholic-Hierarchy **·** VIAF
 |